Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: kötelezési eljárásról szóló 40/1997. (XII. 21.) KTM rendelet
Paragraph Index: 501

f) Külön érdemes megvizsgálni (az utolsó fejezetek egyikében meg is tesszük), hogy hogyan alakult a tárgyévben a normarendszer kisebbségi jogi aspektusból. E helyütt csak röviden jelezzük, hogy a kisebbségi joganyag megfelelő harmonizálása, beillesztése a jogrendbe továbbra is elvégzendő feladat. Ilyen tárgyú múlt évi helyzetértékelésünk mit sem vesztett aktualitásából. Kisebbségi szempontból a legnagyobb előrelépést a közoktatási törvény módosítása hozta, melyről egy átfogó vizsgálat kapcsán a későbbiekben részletesen szólunk. Egyes nem kevésbé fontos (például a kulturális javakról szóló) törvények esetében azonban sajnálatos módon figyel- 1999/18/II. szám men kívül maradtak a kisebbségi szempontok. Hatályba lépett két fontos nemzetközi egyezmény az ún. kisebbségi nyelvi charta és a kisebbségi keretegyezmény, amelyeknek hatását a belső jogalkotás és jogalkalmazás alakulására a jövőben figyelemmel kell kísérni. Nincs előrelépés az antidiszkriminációs jogalkotásban. Intő jelnek kell tekintenünk, hogy a cigányság élethelyzetének javítására vonatkozó középtávú intézkedéscsomagról szóló kormányhatározat erre vonatkozó pontjára nyitva álló határidő minden kézzelfogható eredmény nélkül telt el.

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes